《邻几过门不留戏作》
宋代·刘敞

陈平少负郭，亦回长者车。贫贱虽足羞，犹问道何如。

此风固宜少，未谓今便无。所望台阁贤，尚能念古初。

左轓涂朱漆，长绶要银鱼。化我不少留，始知心见疏。

弥年寄禄仕，竟日劳簿书。相与同笑言，俱幸逃空虚。

春秋期知我，雅颂诲起予。兹意未可忘，君宜诵权舆。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。